open-index/open-wikipedia-markdown huggingface dataset:
Σπουδή Op. 25, No. 7 (Σοπέν)

Η **Σπουδή Op. 25, No. 7** σε Ντο δίεση ελάσσονα είναι σπουδή του Φρεντερίκ Σοπέν, που γράφτηκε το 1834. Η εν λόγω σπουδή του Πολωνού συνθέτη, διαφέρει σημαντικά από τις υπόλοιπες, καθότι δίνει βάρος περισσότερο στην έκφραση και στον ήχο (περισσότερο του αριστερού χεριού), παρά στην δεξιοτεχνία. Η σπουδή είναι γνωστή με το όνομα **Cello**. Βάσει της πρώτης έκδοσης της στη Γερμανία το τέμπο της είναι  *Lento* στα 66 bpm. Μία μέση εκτέλεση της σπουδής διαρκεί περίπου 5,5 λεπτά, γεγονός που την καθιστά μία από τις μεγαλύτερες του Σοπέν. 

## Παραπομπές


## Εξωτερικοί σύνδεσμοι
* Analysis of Chopin Etudes at Chopin: the poet of the piano
*Find an entry on this piece and hear a performance by Artistic Director Arthur Greene  at the ''Chopin Project'' site

25 07
Κατηγορία:Συνθέσεις του 1834
Κατηγορία:Συνθέσεις σε Ντο δίεση ελάσσονα
Γενί Τζαμί (Λάρισα)

Το **Γενί Τζαμί** (, «Νέο Τζαμί») είναι ιστορικό τζαμί στη Λάρισα της Ελλάδας.

Το τζαμί ανεγέρθηκε προς τις αρχές του 20ού αιώνα, στο κέντρο της πόλης, επί της Οδού 31ης Αυγούστου. Η ακριβής ημερομηνία ανέγερσής του, καθώς και ο ιδρυτής του, είναι άγνωστα, ωστόσο η νεοκλασική διακόσμηση τόσο του εξωτερικού όσο και του εσωτερικού αποτελούν ένδειξη ότι αυτό έγινε κατά την διάρκεια του ύστερου 19ου αιώνα. Ήταν το τελευταίο τζαμί που ανεγέρθηκε στην πόλη κατά την διάρκεια της οθωμανικής περιόδου, εξ ου και η ονομασία του. 

Το τζαμί εξακολούθησε να χρησιμοποιείται από τον τοπικό μουσουλμανικό πληθυσμό έως το 1924, όταν και οι τελευταίοι αποχώρησαν ως συνέπεια της ελληνοτουρκικής ανταλλαγής πληθυσμών του 1923. Κατά το χρονικό διάστημα 1939-1941, το κτίριο χρησιμοποιήθηκε για την στέγαση της Δημοτικής Βιβλιοθήκης, καθώς και μικρής αρχαιολογικής συλλογής, της οποίας τμήμα λεηλατήθηκε από τις κατοχικές δυνάμεις. Οι σεισμοί του 1941, του 1955, του 1957, του 1980, καθώς και του 2021 προκάλεσαν ζημιές στο κτίριο. Από τα τέλη της δεκαετίας του 1950 έως το 2011, το κτίριο στέγαζε το Αρχαιολογικό Μουσείο Λάρισας. 

Το κτίριο είναι τετράγωνης μορφής, ενώ διέθετε αίθουσα προσευχής με εννέα τοξωτά παράθυρα, καθώς και τετράπλευρη κεραμική οροφή. Η είσοδος διαθέτει τριμερές προστώο το οποίο καλύπτεται από τρεις ημιθόλους. Ο μιναρές επί της βορειοδυτικής γωνίας σώζεται μόνον ως τον εξώστη.

## Παραπομπές


Κατηγορία:Κτίρια και κατασκευές στη Λάρισα
Κατηγορία:Πρώην τζαμιά στην Ελλάδα
Κατηγορία:Οθωμανικά τζαμιά στην Ελλάδα
Κατηγορία:Οθωμανική αρχιτεκτονική στη Θεσσαλία
Κατηγορία:Τζαμιά του 19ου αιώνα
Κατηγορία:Νεοκλασική αρχιτεκτονική στην Ελλάδα
Άνω Απόστολοι Κιλκίς

Οι **Άνω Απόστολοι** είναι ημιορεινό χωριό του Κιλκίς σε υψόμετρο 170 μέτρων.

## Γεωγραφικά - ιστορικά στοιχείαία
Οι Άνω Απόστολοι βρίσκονται βόρεια της λίμνης Πικρολίμνη και δυτικά της εθνικής οδού Θεσσαλονίκης - Κιλκίς. Απέχουν 13 χλμ. νοτιοδυτικά της πόλης του Κιλκίς και 49 χλμ. βορειοδυτικά της Θεσσαλονίκης. Οι κάτοικοι ασχολούνται κυρίως με τη γεωργία και την κτηνοτροφία. Στην περιοχή υπάρχουν ίχνη αρχαίας κατοίκησης και έχουν ανασκαφεί σημαντικά ευρήματα από την αρχαία μακεδονική πόλη Μόρρυλος, όπου ευρίσκετο ιερό του Ασκληπιού. Τα πιο σημαντικά ευρήματα είναι η επιγραφή του Αλκέτα και η επιγραφή του Παράμονου προς τιμή του Μορρύλιου Παραμόνου και της προσφοράς του προς τους κατοίκους και προσκυνητές του ιερού. Σημαντικά θεωρούνται επίσης μια επιτάφιος πλάκα και μια λίθινη εγχάρακτη στήλη που αποτελεί το γεωγραφικό όριο της κύριας πόλης της Μορρύλου.

Στα μέσα του 15ου αιώνα, γύρω στο 1450, ονομάζονταν **Απόστολοι** ή **Παλιοκκλησιά** και είχε 28 οικίες χριστιανών.

## Ονομασία - διοικητικά στοιχεία
Το παλιό τους όνομα ήταν **Αποστολάρ** και με αυτό αναφέρονται το 1919 να ανήκουν στην τότε κοινότητα Καρά Μπουνάρ (Μαυρονερίου). Μετονομάστηκαν σε **Απόστολοι** το 1926 και το 1928 το όνομά τους διορθώθηκε σε Άνω Απόστολοι. Σύμφωνα με το πρόγραμμα Καλλικράτης, μαζί με το Μαυρονέρι και τους Μέσους Αποστόλους αποτελούν την τοπική κοινότητα Μαυρονερίου που ανήκει στη δημοτική ενότητα Πικρολίμνης του δήμου Κιλκίς και σύμφωνα με την απογραφή 2011 έχει πληθυσμό 267 κατοίκους.
## Πληθυσμός

## Εξωτερικοί σύνδεσμοι
*"Η λατρεία του Ασκληπιού στη Μακεδονία", Λιούλιας Στέργιος, Αριστοτέλειο Πανεπιστήμιο Θεσσαλονίκης
*Μέσοι και Άνω Απόστολοι Κιλκίς στο https://www.youtube.com

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Μπαϊρακλί Τζαμί (Λάρισα)

Το **Μπαϊρακλί Τζαμί** (, «Τζαμί του Σημαιοφόρου») είναι ιστορικό τζαμί στη Λάρισα της Ελλάδας.

Το τζαμί ευρίσκεται στο κέντρο της πόλης, επί της διασταύρωσης των οδών Παπαφλέσσα και Όσσης. Η τοιχοποιία του από λαξευτές πέτρες και πλίνθους οδηγεί στην χρονολόγησή του στον 15ο/16ο αιώνα, καθιστώντας το σύγχρονο του μπεζεστενιού της πόλης. Μόνον δύο τοίχοι της εσωτερικής αίθουσας σώζονται, οι οποίοι είναι ενσωματωμένοι σε σύγχρονη κατασκευή.

Το τζαμί φέρεται να οφείλει την ονομασία του στο γεγονός πως ο ιμάμης του κυμάτιζε μια σημαία (τουρκικά: bayrak) προκειμένου να δώσει το σύνθημα στα υπόλοιπα τζαμιά προκειμένου να ξεκινήσει το κάλεσμα για προσευχή προς τους πιστούς.

## Παραπομπές


Κατηγορία:Κτίρια και κατασκευές στη Λάρισα
Κατηγορία:Πρώην τζαμιά στην Ελλάδα
Κατηγορία:Οθωμανικά τζαμιά στην Ελλάδα
Κατηγορία:Οθωμανική αρχιτεκτονική στη Θεσσαλία
Κατηγορία:Τζαμιά του 15ου αιώνα
Φραντσέσκο Κορνέρ (δόγης)

Ο **Φραντσέσκο Κορνέρ** ή **Φραντσέσκο Κορνάρο** (Ιταλικά : *Francesco Corner*, Βενετία, 6 Μαρτίου 1585 - Βενετία, 5 Ιουνίου 1656) ήταν ο 101ος Δόγης της Βενετίας (17 Μαΐου 1656 - 5 Ιουνίου 1656). Η κυβέρνηση του ήταν η πιο σύντομη που πέρασε στην Δημοκρατία της Βενετίας. Ο Φραντσέσκο Κορνέρ ήταν γιος του 96ου Δόγη της Βενετίας Τζοβάννι Α΄ Κορνέρ και παντρεύτηκε την Αντριάνα Πρίουλι, κόρη του 94ου Δόγη της Βενετίας Αντόνιο Πρίουλι. 

Ο Κορνέρ είχε πολύ ταπεινωτική πολιτική σταδιοδρομία, υπηρέτησε σαν πρέσβης στο Δουκάτο της Σαβοΐας αλλά εκδιώχθηκε όταν ο δούκας αποκάλυψε ότι συνωμότησε εναντίον του, στην συνέχεια εγκατέλειψε την πολιτική και ασχολήθηκε με το εμπόριο. Δεν είχε πιστέψει κανένας ότι θα εκλεγεί νέος Δόγης της Βενετίας αλλά τελικά εξελέγη (17 Μαΐου 1656) μετά το θάνατο του Κάρλο Κονταρίνι. Η ηγεμονία του κράτησε όμως μόνο λίγες μέρες, αφού πέθανε αμέσως μετά την εκλογή του (5 Ιουνίου 1656) και τάφηκε μαζί με τον πατέρα του στο Τολεντίνι.

## Δείτε επίσης

*Δόγηδες της Βενετίας

Κατηγορία:Δόγηδες της Βενετίας
Φραντσεσκο
Μπερτούτσιο Βαλιέρ

Ο **Μπερτούτσιο Βαλιέρ** (Ιταλικά : *Bertuccio Valier*, Βενετία, 1 Ιουλίου 1596 - Βενετία, 29 Μαρτίου 1658) ήταν ο 102ος Δόγης της Βενετίας (15 Ιουνίου 1656 - 29 Μαρτίου 1658). Ο Μπερτούτσιο Βαλιέρ ήταν γιος του Σιλβέστρο Βαλιέρ και της Μπιάνκα Πρίουλι. Δεν υπάρχουν πληροφορίες σχετικά με την εκπαίδευση του αλλά είναι βέβαιο ότι ήταν έντονα καλλιεργημένος. 

## Πρώτα χρόνια
Παντρεύτηκε τη Μπενεντέτα Πιζάνι, με την οποία απέκτησε πολλά παιδιά, τα οποία όμως πέθαναν όλα πριν από τον ίδιο εκτός από τον γιο του Σιλβέστρο Βαλιέρ, που έγινε αργότερα Δόγης της Βενετίας (1694 - 1700). Είχε σοβαρά προβλήματα υγείας σε όλη την διάρκεια της ζωής του. Ο Μπερτούτσιο Βαλιέρ ήταν πολύ πλούσιος, κάτι που του επέτρεψε να αποκτήσει σημαντικές θέσεις στη βενετσιάνικη πολιτική και διπλωματία, διορίστηκε Ποντεστά σε πολλές πόλεις όπως και πρέσβης στην Αγία Έδρα την εποχή του πάπα Αλεξάνδρου Ζ΄. 

## Δόγης της Βενετίας
Ο Βαλιέρ εξελέγη Δόγης την εποχή που ο πόλεμος με την Οθωμανική Αυτοκρατορία για την Κρήτη, που είχε ξεκινήσει από το 1645, βρισκόταν σε μεγάλη έξαρση. Με τον θάνατο του δόγη Κάρλο Κονταρίνι (1 Μαΐου 1656) ήταν ο πιο κατάλληλος για την διαδοχή του, αλλά εξελέγη ο Φραντσέσκο Κορνέρ (17 Μαΐου 1656) που πέθανε μόλις 19 μέρες αργότερα (5 Ιουνίου 1656). Στην εκλογή που ακολούθησε αμέσως μετά ο Μπερτούτσιο Βαλιέρ εξελέγη νέος δόγης της Βενετίας (29 Μαρτίου 1658). Η υγεία του ήταν ήδη πολύ άσχημη και κυβέρνησε λιγότερο από δυο χρόνια, με αποτέλεσμα στο πιο κρίσιμο σημείο, καθώς βρισκόταν σε έξαρση ο μεγάλος πόλεμος με τους Οθωμανούς, να αλλάξει η Δημοκρατία της Βενετίας πέντε δόγηδες σε τέσσερα χρόνια.

## Οικονομικά προβλήματα
Όταν ανέλαβε την κυβέρνηση έκανε σοβαρές προτάσεις στους Τούρκους για να λήξει ο Μεγάλος Κρητικός Πόλεμος, αλλά εκείνοι τις απέρριψαν όλες. Ο Μπερτούτσιο Βαλιέρ διέταξε τότε τον στόλο της Βενετίας να περάσει τα Δαρδανέλια και να επιτεθεί στην Κωνσταντινούπολη με ελπίδες να μεταφέρει εκεί τον πόλεμο και α ανακουφίσει την Κρήτη από την Πολιορκία του Χάνδακα, δεν είχε όμως επιτυχία. Η μεγάλη έλλειψη χρημάτων τον οδήγησε στην απόφαση να επιτρέψει στους Ιησουίτες που είχαν εξοριστεί από τον Λεονάρντο Ντονά (1606) να γυρίσουν στην Βενετία με χρηματικά ανταλλάγματα. Ο ίδιος έδωσε επιπλέον 10.000 δουκάτα από την προσωπική του περιουσία αλλά και πάλι χωρίς κανένα θετικό αποτέλεσμα για την Δημοκρατία.

## Κληρονόμοι

Ο Μπερτούτσιο Βαλιέρ υπέκυψε στις ασθένειες του σε ηλικία 61 έτους (29 Μαρτίου 1658) και τάφηκε στον Ναό Αγίων Ιωάννου και Παύλου, παραδοσιακό τόπο ταφής των δόγηδων της Βενετίας από τον 15ο αιώνα. Ο γιος του Σιλβέστρο, ο μοναδικός που ζούσε μέχρι τότε, ήταν ο κληρονόμος του. Αργότερα ο Σιλβέστρο έχτισε ένα τεράστιο ταφικό μνημείο, στο οποίο τάφηκε ο ίδιος με τη σύζυγο του και είχε μεταφέρει τα οστά των γονέων του.

## Δείτε επίσης
*Δόγηδες της Βενετίας

## Παραπομπές


## Εξωτερικοί σύνδεσμοι
* 

Κατηγορία:Δόγηδες της Βενετίας
Τζοβάνι Πέζαρο

Ο **Τζοβάνι Πέζαρο** (Ιταλικά : Giovanni Pesaro, Βενετία, 1 Σεπτεμβρίου 1589 - Βενετία, 30 Σεπτεμβρίου 1659) ήταν ο 103ος Δόγης της Βενετίας (8 Απριλίου 1658 - 30 Σεπτεμβρίου 1659). Στην εποχή του ο Μεγάλος Κρητικός Πόλεμος βρισκόταν στο αποκορύφωμα του. Ο Τζοβάνι Πέζαρο ήταν γιος του πλούσιου ευγενούς Βέττορ Πέζαρο και της Έλενας Σοράνζο. 

## Πρώτα χρόνια

Η άνοδός του ήταν ταχύτατη, έγινε δουκικός σύμβουλος, μέλος στην Βενετική Γερουσία, υπηρέτησε την Δημοκρατία της Βενετίας σαν πρέσβης στην Αγία Έδρα και έγινε Προκουράτωρ του Αγίου Μάρκου. Η συμπεριφορά του δεν ήταν ωστόσο ανάλογη με τα αξιώματα του, εγκατέλειψε την φρουρά στην οποία ήταν διοικητής την ίδια στιγμή που βρισκόταν αντιμέτωπος με τον εχθρό. Τα επόμενα χρόνια κατηγορήθηκε για υπεξαίρεση και κατάχρηση εξουσίας, όταν κατάσχεσε την περιουσία ενός αθώου πολίτη για να την ιδιοποιηθεί. Με τον θάνατο της συζύγου του Λουκίας Μπαρμπαρίγκο ο Πέζαρο παντρεύτηκε την οικονόμο του, μια γυναίκα ευτελούς καταγωγής που ο αδελφός της είχε εξοριστεί από την Βενετία για βαριά αδικήματα.

Σε πείσμα όλων των αρνητικών χαρακτηριστικών του, κατάφερε να έχει σημαίνουσα παρουσία στα πολιτικά φρώμενα της εποχής. Κατά την διάρκεια του Κρητικού Πολέμου με την Οθωμανική Αυτοκρατορία, ενώ ο πόλεμος φαινόταν χαμένος και η Βενετία ήταν έτοιμη να παραδώσει την Κρήτη, με μια χειμαρρώδη ομιλία του στο Μεγάλο Συμβούλιο έπεισε την Δημοκρατία να συνεχίσει τον πόλεμο με τους Τούρκους και δώρισε 6.000 δουκάτα από την προσωπική του περιουσία. Η πολεμοχαρής του στάση έδωσε μεγάλη φήμη με αποτέλεσμα μετά τον θάνατο του δόγη Μπερτούτσιο Βαλιέρ (29 Μαρτίου 1658) να είναι ο δημοφιλέστερος υποψήφιος για την διαδοχή του.

## Δόγης της Βενετίας

Ο Τζοβάνι Πέζαρο εξελέγη Δόγης της Βενετίας με την πρώτη ψηφοφορία (8 Απριλίου 1658) με την πρόφαση ότι ήταν νεώτερος σε ηλικία από τους υπόλοιπους υποψηφίους και υπήρχαν λιγότερες πιθανότητες να πεθάνει γρήγορα, σκέψη που αποδείχτηκε εσφαλμένη. Ο Πέζαρο με την άνοδό του αρρώστησε αμέσως, ενώ μισήθηκε από τον λαό της Βενετίας. Τα οικονομικά προβλήματα της Δημοκρατίας έφεραν μεγάλες δυσκολίες, το εμπόριο βρισκόταν σε κατακόρυφη πτώση και έπρεπε να φορολογήσει βαριά τους πολίτες για να συγκεντρώσει χρήματα. Ο Τζοβάνι Πέζαρο πέθανε στις 30 Σεπτεμβρίου 1659 και τάφηκε με μια μεγαλοπρεπή πομπή.

## Παραπομπές
 		


## Πηγές

*Gianvittorio Signorotto : Η αίρεση της Αγίας Πελαγίας

## Δείτε επίσης

*Δόγηδες της Βενετίας

Κατηγορία:Δόγηδες της Βενετίας
Γεώργιος Τόμπρας

Ο **Γεώργιος Τόμπρας** (Κυδωνίες Μικράς Ασίας, 1 Ιανουαρίου 1878 - Χαλάνδρι Αττικής, 20 Απριλίου 1964) ήταν Έλληνας Μικρασιάτης στρατιωτικός, από τους πρωταγωνιστές του Μακεδονικού Αγώνα («Καπετάν Ρουπακιάς»).

## Βιογραφικά στοιχεία
Γεννήθηκε στο Αϊβαλί (Κυδωνίες) της Μικράς Ασίας και σπούδασε στη Φαρμακευτική Σχολή του ΕΚΠΑ. Το Μάρτιο του 1897 εντάχθηκε στον ελληνικό στρατό και τρία χρόνια μετά έλαβε το βαθμό του ανθυποφαρμακοποιού (ανθυπολοχαγός). Στις αρχές του 1905 πήρε ενεργά μέρος στο Μακεδονικό Αγώνα, ως υπαρχηγός της άτακτης ομάδας του Γεωργίου Κατεχάκη («Καπετάν Ρούβας»). Από τα τέλη της επόμενης χρονιάς (1906) έως το 1909 ήταν κι ο ίδιος επικεφαλής σώματος, που έδρασε κυρίως στην περιοχή της λίμνης των Γιαννιτσών. Έλαβε επίσης μέρος στον Α΄ Βαλκανικό πόλεμο, όπου τραυματίσθηκε σοβαρά. Το 1926 έγινε υποστράτηγος. Το υπόλοιπο της ζωής του το έζησε στην κατοικία του, επί της οδού Μεσογείων 375 στο Χαλάνδρι, ο δήμος της Αγίας Παρασκευή με ομόφωνη απόφαση του δημοτικού συμβουλίου που λήφθηκε στις 5 Ιουλίου 2016 την έχει ανακηρύξει ιστορικό τόπο, με ανάρτηση τιμητικής πινακίδας στη μνήμη του.
Το όνομα και η δράση του αναφέρονται στο έργο της Πηνελόπης Δέλτα «Τα Μυστικά του Βάλτου».

## Πηγές
Η Αγία Παρασκευή τιμά τον στρατηγό Γεώργιο Τόμπρα

## Παραπομπές


Τομπρας
Τομπρας
Τομπρας
Τσινγκίζ Αμπντουλάεφ

Ο **Τσινγκίζ Αμπντουλάεφ** (, 7 Απριλίου 1959, Μπακού) είναι Αζέρος συγγραφέας, γραμματέας της Ένωσης Συγγραφέων του Αζερμπαϊτζάν. Είναι γνωστός κυρίως για τα μυθιστορήματά του, τα οποία έγιναν εξαιρετικά δημοφιλή σε ολόκληρη την πρώην Σοβιετική Ένωση.

Έγραψε το πρώτο του μυθιστόρημα το 1985, αλλά δεν δημοσιεύτηκε λόγω των μυστικών που αποκάλυψε. Από το 1988 η σοβιετική λογοκρισία χαλάρωσε και το βιβλίο του δημοσιεύτηκε.

Ο Αμπντουλάεφ αρνείται να κερδίσει χρήματα από ομιλίες ή διαλέξεις στο Αζερμπαϊτζάν, προτιμώντας αντίθετα να δωρίζει χρήματα που θα μπορούσε να κερδίσει σε πρόσφυγες που δεν μπορούν να πάνε σπίτι λόγω του πολέμου στο Ναγκόρνο-Καραμπάχ. Το 2012 είχε αγωνιστεί για να σταματήσει η βία των ανδρών κατά των γυναικών.

## Τιμές και βραβεία

*Μετάλλιο "Για το θάρρος"
*Μετάλλιο για την αξία της εργασίας
*Παραγγελία του Κόκκινου Διαφημιστικού
*Παραγγελία του Κόκκινου Διαφημιστικού Εργάτου

## Παραπομπές


## Σύνδεσμοι

* “A spy in from the cold, sort of” from The Christian Science Monitor
* "Retaliatory Blow" (1991) by Chingiz Abdullayev. Azerbaijan International Magazine, Spring 2004
* Abdullayev interviewed in 2011 for Swedish TV show Kobra (last section of the programme)

Κατηγορία:Αζέροι
Κατηγορία:Συγγραφείς
Τινσούκια (αποσαφήνιση)

Ο όρος **Τινσούκια** μπορεί να αναφέρεται σε: 

* Τινσούκια, πόλη του Ασσάμ της Ινδίας.
* Επαρχία Τινσούκια, επαρχία του Ασσάμ της Ινδίας με πρωτεύουσα την ομώνυμη πόλη.
Κάτω Απόστολοι Κιλκίς

Οι **Κάτω Απόστολοι** είναι πεδινό χωριό του νομού Κιλκίς στη Μακεδονία, σε υψόμετρο 80 μέτρων, το οποίο βρίσκεται 16 χλμ. νοτιοδυτικά της πόλης του Κιλκίς και 52,5 χλμ. βορειοδυτικά της Θεσσαλονίκης. Οι κάτοικοί του το αποκαλούν **Θρακιώτικο** γιατί η πλειονότητά τους είναι Θρακιώτες πρόσφυγες από την Ροδώνη (Ντουλούκιο) της Ανατολικής Θράκης που τον Σεπτέμβριο του 1922 εγκαταστάθηκαν στην περιοχή. Ως οικισμός περιλαμβάνεται στις ελληνικές απογραφές από το 1928 ως μέρος της τότε κοινότητας Μαυρονερίου που ανήκε στο νομό Θεσσαλονίκης. Το 1934 αποσπάστηκε στο νομό Κιλκίς. Σύμφωνα με το πρόγραμμα Καλλικράτης, μαζί με το Βακούφι, την Κοκάρτζα και το Νέο Γυναικόκαστρο αποτελούν την τοπική κοινότητα Νέου Γυναικοκάστρου που ανήκει στη δημοτική ενότητα Πικρολίμνης του δήμου Κιλκίς και σύμφωνα με την απογραφή 2011 έχει πληθυσμό 408 κατοίκους.

## Παραπομπές


Κατηγορία:Δήμος Κιλκίς
Κατηγορία:Χωριά της περιφερειακής ενότητας Κιλκίς
Κατασκηνώσεις (αποσαφήνιση)

Η λέξη **κατασκηνώσεις** συνήθως αναφέρεται στον πληθυντικό της κατασκήνωσης. Μπορεί όμως να είναι και ένας από τους παρακάτω οικισμούς της Ελλάδας.

* Κατασκηνώσεις Μοναστηρίου Κοζάνης, που μετονομάστηκε σε Ευρυθέα και καταργήθηκε.
* Κατασκηνώσεις Κιλκίς, που υπάγεται στο δήμο Κιλκίς.
* Κατασκηνώσεις Δράμας, του δήμου Κάτω Νευροκοπίου που καταργήθηκε.
* Κατασκηνώσεις Αγίου Δημητρίου Λαρίσης, που υπάγεται στο δήμο Ευρυμενών.

Κατηγορία:Αποσαφηνίσεις ελληνικών τοπωνυμίων
Μοχαμάντ Αζάμ Χαν

Ο **Μοχαμάντ Αζάμ Χαν** (παστού: محمد عظم خان) ήταν Εμίρης του Αφγανιστάν από τις 7 Οκτωβρίου 1867 έως τις 21 Φεβρουαρίου 1868. Ήταν ο δεύτερος γιος του Ντοστ Μοχαμάντ Χαν, και διαδέχθηκε τον αδελφό του Μοχαμάντ Αφζάλ Χαν μετά τον θάνατό του στις 7 Οκτωβρίου 1867. Μετά τον θάνατο του Αζάμ Χαν την επόμενη χρονιά, ο Σερ Αλί Χαν αποκαταστάθηκε ως εμίρης του Αφγανιστάν. Είχε εθνοτική καταγωγή από τους Παστούν και ανήκε στη φυλή Μπαρακζάι.

## Δείτε επίσης
*Κατάλογος ηγετών του Αφγανιστάν

## Παραπομπές



Κατηγορία:Εμίρηδες του Αφγανιστάν
Σπουδή Op. 25, No. 8 (Σοπέν)

Η **Σπουδή Op. 25, No. 8** σε Ρε ύφεση μείζονα είναι σπουδή του Φρεντερίκ Σοπέν, που γράφτηκε το 1834. Το τέμπο της είναι *Vivace* στα 69 bpm. Σχεδόν όλο το κομμάτι παίζεται με έκτα και στα δύο χέρια και για αυτόν τον λόγο είναι γνωστό και ως **Double Sixths**. Λόγω της ιδιαιτερότητας της, η συγκεκριμένη σπουδή απαιτεί υψηλή τεχνική για να παιχτεί. Μία μέση εκτέλεσή της διαρκεί περίπου 1 λεπτό.

## Εξωτερικοί σύνδεσμοι
* Analysis of Chopin Etudes at Chopin: the poet of the piano
* Analysis of Chopin Etudes at Chopin: the poet of the piano

25 08
Κατηγορία:Συνθέσεις του 1834
Κατηγορία:Συνθέσεις σε Ρε ύφεση μείζονα
Σπουδή Op. 25, No. 9 (Σοπέν)

Η **Σπουδή Op. 25, No. 9** σε Σολ ύφεση μείζονα είναι σπουδή του Φρεντερίκ Σοπέν, που γράφτηκε το 1834. Το κομμάτι γράφτηκε ως *Allegro assai* σε 2/4. Η εν λόγω σπουδή εστιάζει στα στακάτο και τα μαρκάτο. Πρόκειται για τη μικρότερη χρονικά σπουδή του Σοπέν, η οποία δεν ξεπερνά το 1 λεπτό. Η σπουδή είναι γνωστή επίσης και ως **Butterfly** (Πεταλούδα), τίτλος ο οποίος δεν δόθηκε από τον ίδιο τον συνθέτη, όπως δηλαδή συνέβη και σε άλλα κομμάτια του, αλλά δόθηκε από άλλους.

## Παραπομπές


## Εξωτερικοί σύνδεσμοι
* Analysis of Chopin Études
* , Valentina Lisitsa

25 09
Κατηγορία:Συνθέσεις του 1834
Κατηγορία:Συνθέσεις σε Σολ ύφεση μείζονα
Σπουδή Op. 25, No. 10 (Σοπέν)

Η **Σπουδή Op. 25, No. 10** σε Σι ελάσσονα είναι σπουδή του Φρεντερίκ Σοπέν, που γράφτηκε το 1835. Η συγκεκριμένη σπουδή διαφέρει αρκετά από τις άλλες, έχοντας αρχικά τριαδική μορφή. Με το πρώτο της μέρος να παίζεται σε οκτάβες στα 2/2 σε Allegro τέμπο. Στο δεύτερο θέμα της παίζει Σι ελάσσονα και μείζονα, ενώ στο τέλος επιστρέφει στην ελάσσονα. Το πρώτο μέρος παίζεται όλο σε *forte* και *fortissimo*, ενώ όλο το δεύτερο σε *piano*. Μία μέση εκτέλεση της διαρκεί περίπου 4,5 λεπτά. Η σπουδή είναι επίσης γνωστή και ως **Octaves**.

## Παραπομπές


## Εξωτερικοί σύνδεσμοι
* Analysis of Chopin Etudes at Chopin: the poet of the piano

25 10
Κατηγορία:Συνθέσεις του 1835
Κατηγορία:Συνθέσεις σε Σι ελάσσονα
Άσσελ

Το **Άσσελ** (λουξεμβουργιανά: *Aassel*) είναι χωριό που ανήκει στην κοινότητα Μπους, στο νοτιοανατολικό Λουξεμβούργο. Ο πληθυσμός του το 2011, ήταν 169 κάτοικοι.

## Παραπομπές


## Εξωτερικοί σύνδεσμοι
* Assel Destination Guide

Κατηγορία:Ρέμιχ (καντόνι)
Κατηγορία:Χωριά του Λουξεμβούργου
Αεροδρόμιο Πολυκάστρου

Το **Αεροδρόμιο Πολυκάστρου** είναι αεροδρόμιο γενικής αεροπορίας που βρίσκεται στο Πολύκαστρο Κιλκίς.

Είναι το μοναδικό στην Ελλάδα αεροδρόμιο της Γενικής Αεροπορίας που έχει διάδρομο Βαρέως τύπου καθώς και περιβαντολογικούς όρους.

Το αεροδρόμιο βρίσκεται σε υψόμετρο 24 μέτρων. Βρίσκεται σε γεωγραφικές συντεταγμένες 22.37 Α 40.59 Β.

## Παραπομπές


Κατηγορία:Περιφερειακή ενότητα Κιλκίς
Κατηγορία:Αεροδρόμια στην Ελλάδα
Μπεζεστένι της Λάρισας

Το **μπεζεστένι** είναι οθωμανική κλειστή αγορά στην πόλη της Λάρισας, στην Ελλάδα.

Το μπεζεστένι ευρίσκεται επί της κορυφής του Λόφου Φρουρίου, την παλαιά ακρόπολη της πόλης, και ανεγέρθηκε τον ύστερο 15ο αιώνα. Η παλαιότερη γραπτή μαρτυρία περί της ύπαρξής του βρίσκεται σε μητρώο χρονολογούμενου από το 1506, όπου συγκαταλέγεται μεταξύ των ευσεβών ιδρυμάτων του Γαζί Ομέρ Μπέη.

Πρόκειται για ορθογώνιο κτίριο, του οποίου η νότια, η ανατολική και η δυτική πλευρά είναι διακοσμημένες με μνημειώδη οξυκόρυφα τόξα. Οι διαστάσεις του είναι 27 × 18&nbsp;μ. Η είσοδος γινόταν δια χαμηλής πύλης επί της βόρειας πλευράς, οδηγώντας σε μικρού μεγέθους δωμάτιο, το οποίο πιθανώς χρησιμοποιείτο ως θησαυροφυλάκιο. Το συγκεκριμένο δωμάτιο σκεπαζόταν από έξι επικαλυμμένους με μόλυβδο θόλους, οι οποίοι υποστηρίζονται από δύο μεγάλους πεσσούς. Δεκαεννέα μαγαζιά στεγάζονταν σε θολωτά δωμάτια περιμετρικά του κεντρικού χώρου, κυρίως πραγματευόμενα υφάσματα και τιμαλφή. Έως την καταστροφή του από πυρκαγιά το 1799, αποτελούσε το εμπορικό κέντρο της πόλης, μαζί με τη γειτονική υπαίθρια αγορά και το παζάρι. Ο περιηγητής του 17ου αιώνα Εβλιγιά Τσελεμπί αναφέρεται στο κτίριο, περιγράφοντάς το ως ένα «πραγματικό φρούριο» και παρομοιάζοντάς το με τέτοιο. Τοώντι, ο Λόφος Φρουρίου έλαβε την σημερινή του ονομασία από το μπεζεστένι. 

Κατά την διάρκεια του 19ου αιώνα χρησιμοποιήθηκε ως πυριτιδαποθήκη. Σήμερα, μόνον οι εξωτερικοί τοίχοι σώζονται, ενώ μόνον η νότια είσοδος είναι ανοιχτή. Προ των εγκαινίων του Διαχρονικού Μουσείου Λάρισας το 2015, χρησιμοποιείτο για την στέγαση της τοπικής συλλογής βυζαντινών αρχαιοτήτων.

## Παραπομπές


Κατηγορία:Κτίρια και κατασκευές στη Λάρισα
Κατηγορία:Οθωμανική αρχιτεκτονική στη Θεσσαλία
Κατηγορία:Κλειστές αγορές
Κατηγορία:Εμπορικά κτίρια αποπερατωμένα κατά την διάρκεια του 15ου αιώνα
Τζαμί Καρά Μουσά Πασά

Το **Τζαμί Καρά Μουσά Πασά** (τουρκικά: *Kara Musa Paşa Camii*) είναι ιστορικό τζαμί στο Ρέθυμνο της Κρήτης.

## Ιστορία

Ευρισκόμενο στο τέλος της σημερινής Οδού Αρκαδίου, το τζαμί, πιθανώς, ανεγέρθηκε κατά την διάρκεια της δεκαετίας του 1680, από τον Οθωμανό κυβερνήτη της πόλης του Ρεθύμνου. Σώζεται στο σύνολό του, σε σχετικά καλή κατάσταση, έως σήμερα, με μοναδική εξαίρεση τον μιναρέ του, από τον οποίο σώζεται μόνον η βάση. Καθώς η αναστήλωσή του από την αρχαιολογική υπηρεσία έχει ολοκληρωθεί, η επικρατέστερη επιλογή αξιοποίησής του είναι η λειτουργία του ως κέντρο πληροφόρησης σχετικά με την οθωμανική αρχιτεκτονική στην Κρήτη.

## Παραπομπές


Κατηγορία:Κτίρια και κατασκευές στην Κρήτη
Κατηγορία:Οθωμανικά τζαμιά στην Ελλάδα
Κατηγορία:Ρέθυμνο
Σπουδή Op. 25, No. 12 (Σοπέν)

Η **Σπουδή Op. 25, No. 12** σε Ντο ελάσσονα (**Étude Op. 25, No. 12**) είναι σπουδή του Φρεντερίκ Σοπέν, που γράφτηκε το 1836. Η συγκεκριμένη σπουδή είναι η τελευταία από το σετ των Opus 25, ενώ είναι αφιερωμένη στη Μαρί ντ'Αγούλ. Πρώτη φορά δημοσιεύθηκε το 1837, σε Γαλλία, Γερμανία και Αγγλία. Στη γαλλική έκδοση ο ρυθμός ήταν 4/4, όπως στη γερμανική 2/2, με το τελευταίο να καθιερώνεται. Τα πρώτα μέτρα της θυμίζουν το δεύτερο πρελούδιο του Γιόχαν Σεμπάστιαν Μπαχ από *[[Το καλοσυγκερασμένο κλειδοκύμβαλο]]*. Η σπουδή είναι γνωστή και ως **Ocean**.

## Παραπομπές


## Εξωτερικοί σύνδεσμοι
* Analysis of Chopin Etudes at Chopin: the poet of the piano

25 12
Κατηγορία:Συνθέσεις του 1836
Κατηγορία:Συνθέσεις σε Ντο ελάσσονα
Εκκλησία Αγίου Γρηγορίου Νύσσης (Τραπεζούντα)

Η **Εκκλησία του Αγίου Γρηγορίου Νύσσης** ήταν εκκλησία και μοναστήρι στην Τραπεζούντα. Πιστεύεται πως η εκκλησία ανεγέρθηκε περί το 1280-1297 από την σύζυγο του Ιωάννη Γ΄, Αυτοκράτορα της Τραπεζούντας και μετά το 1665 κατέστη καθεδρικός ναός της πόλης της Τραπεζούντας. Η εκκλησία ήταν αφιερωμένη στον Άγιο Γρηγόριο (π. 330-395), Χριστιανό άγιο και επίσκοπο Νύσσης, μιας πόλης στην Καππαδοκία. Το 1863, ο Μητροπολίτης Τραπεζούντας Κωνστάντιος προχώρησε στην ανακατασκευή της εκκλησίας.

Το 1930 η εκκλησία ανατινάχθηκε προκειμένου να απελευθερωθεί χώρος για την ανέγερση άλλου κτιρίου.

## Παραπομπές



## Εξωτερικοί Σύνδεσμοι
*  Εκκλησία Αγίου Γρηγορίου Νύσσης, Τραπεζούντα (Εικόνες)

Κατηγορία:Βυζαντινή αρχιτεκτονική στην Τραπεζούντα
Κατηγορία:Βυζαντινές εκκλησίες στην Τουρκία
Κατηγορία:Αυτοκρατορία της Τραπεζούντας
Κατηγορία:Ανατολικές Ορθόδοξες εκκλησίες του 13ου αιώνα
Κατηγορία:Πρώην εκκλησίες στην Τουρκία
Ανδρέας Χριστοδούλου (ποδοσφαιριστής, γεννημένος το 1934)

Ο **Ανδρέας Χριστοδούλου** (γεννημένος το 1934) είναι Κύπριος παλαίμαχος ποδοσφαιριστής, ο οποίος αγωνίστηκε την περίοδο των δεκαετιών 1950-1960. Έπαιζε ως μέσος και είχε το ψευδώνυμο **Πάκκος**. 

## Σταδιοδρομία σε συλλόγους
Από το 1956 έως το 1963, αγωνίστηκε για την Ομόνοια Λευκωσίας. Έπειτα, μετακόμισε στην Ελλάδα, όπου έπαιξε έως το 1966 για τον Παναθηναϊκό. Με την επιστροφή του στην Κύπρο, υπέγραψε στον ΑΠΟΕΛ, άμεσο ανταγωνιστή της Ομόνοιας. 

## Διεθνής σταδιοδρομία
Ο Χριστοδούλου αγωνίστηκε σε 9 αγώνες με την Εθνική Κύπρου, σημειώνοντας 1 γκολ. 

## Τίτλοι

### Ομόνοια Λευκωσίας
Πρωτάθλημα Κύπρου: 1960-61 

#### Παναθηναϊκός
Πρωτάθλημα Ελλάδας: 1964-65 

#### ΑΠΟΕΛ
Κύπελλο Κύπρου: 1967-68, 1968-69 

## Παραπομπές


Κατηγορία:Κύπριοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Κύπριοι ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΑΠΟΕΛ
Trois nouvelles études

Οι ***Trois nouvelles études*** (***Τρεις νέες σπουδές***) είναι τρεις σπουδές του Φρεντερίκ Σοπέν, που γράφτηκαν το 1839. Οι τρεις αυτές νέες σπουδές του γράφτηκαν χάρις το βιβλίο *Méthode des méthodes de piano*, των Ίγκνατς Μόσελες και Φρανσούα-Ζοζέφ Φετίς. Οι συγκεκριμένες σπουδές δεν συμπεριλαμβάνονται ούτε στο Opus 10 ούτε το Opus 25 του συνθέτη, ενώ είναι λιγότερο τεχνικές από τις προηγούμενες του.

## Οι Σπουδές

Η πρώτη από τις τρεις γράφτηκε σε Φα ελάσσονα και πρόκειται για πολυρυθμικό έργο. Το ίδιο και η δεύτερη, η οποία γράφτηκε όμως σε Λα ύφεση μείζονα, στην οποία συναντώνται συγχορδίες στο δεξί χέρι και απλή μπασογραμμή στο αριστερό. Η τρίτη γράφτηκε σε Ρε ύφεση μείζονα, η οποία είναι και η πιο τεχνική κι από τις τρεις. Και οι τρεις μαζί περίπου διαρκούν 7 λεπτά.

## Εξωτερικοί σύνδεσμοι
*  Chopin, Trois Nouvelles Études, B. 130 Sheet music (with introductory note) at Musopen
* Frédéric Chopin, Trois nouvelles études, for piano, KK IIb/3, CT. 38-40 (B. 130): Description by Robert Cummings at AllMusic

3
Κατηγορία:Συνθέσεις του 1839
Κατηγορία:Συνθέσεις σε Φα ελάσσονα
Κατηγορία:Συνθέσεις σε Λα ύφεση μείζονα
Κατηγορία:Συνθέσεις σε Ρε ύφεση μείζονα
Σκλαβεροχώρι Ηρακλείου

Το **Σκλαβεροχώρι** είναι οικισμός της Κοινότητας Αρχαγγέλου του Δήμου Μινώα Πεδιάδος στην Περιφερειακή Ενότητα Ηρακλείου της Κρήτης.  Η επίσημη ονομασία είναι “το Σκλαβεροχώριον”.

Το Σκλαβεροχώρι έχει υψόμετρο 334 μέτρα από την επιφάνεια της θάλασσας, σε γεωγραφικό πλάτος 35,2046062117 και γεωγραφικό μήκος 25,3203693218.

Σύμφωνα με την τελευταία απογραφή του 2011 οι μόνιμοι κάτοικοι είναι 77.

Το χωριό χρονολογείται από την Βυζαντινή εποχή και ιδρυτής θεωρείται ο Νικηφόρος Φωκάς.

Στον οικισμό υπάρχει η Βυζαντινή εκκλησία των Εισοδίων της Θεοτόκου, όπου εκεί διασώζονται τοιχογραφίες σε καλή σχετικά κατάσταση.

## Παραπομπές


Κατηγορία:Δήμος Μινώα Πεδιάδας
Κατηγορία:Χωριά της περιφερειακής ενότητας Ηρακλείου
Νυχτερινά, Op. 15 (Σοπέν)

Τα **Nocturnes, Op. 15** είναι σύνθεση του Φρεντερίκ Σοπέν, που αποτελείται από τρία νυχτερινά, τα οποία γράφτηκαν μεταξύ το 1830 και το 1833. Πρώτη φορά δημοσιεύτηκαν τον Ιανουαρίου του 1834 και είναι αφιερωμένα στον Φέρντιναντ Χίλερ. Το πρώτο ακολουθεί την τυπική τριαδική φόρμα και γράφτηκε σε Φα μείζονα. Το δεύτερο γράφτηκε σε Φα δίεση μείζονα και αποτελεί έργο υψηλότερες τεχνικής από το πρώτο. Το τρίτο είναι γραμμένο σε Σολ ελάσσονα, το οποίο ο ίδιος ο Σοπέν το είχε τιτλοφορήσει ως "Στο Νεκροταφείο", όμως πριν πάει για να το τυπώσουν διέγραψε τον τίτλο και είπε "Ας σκεφτούν αυτοί έναν τίτλο". 

## Παραπομπές


## Εξωτερικοί σύνδεσμοι
* Nocturne No. 3 in G Minor sheet music available at Musopen.com

*15
Κατηγορία:Συνθέσεις του 1833
Κατηγορία:Συνθέσεις σε Φα μείζονα
Κατηγορία:Συνθέσεις σε Φα δίεση μείζονα
Κατηγορία:Συνθέσεις σε Σολ ελάσσονα
Κατηγορία:Μουσική με αφιέρωση
Νυχτερινά, Op. 27 (Σοπέν)

Τα **Nocturnes, Op. 27** είναι δύο νυχτερινά του Φρεντερίκ Σοπέν, τα οποία γράφτηκαν το 1836 και κυκλοφόρησαν το 1837. Και τα δύο αυτά έργα είναι αφιερωμένα στην Κοντέσα ντ'Απονί. Ο Μπλερ Τζόνσον, είχε πει ότι τα δύο αυτά νυχτερινά είναι από τα πιο δυναμικά που έχει γράψει ο Σοπέν. Το πρώτο είναι γραμμένο σε Ντο δίεση ελάσσονα σε 4/4. Το δεύτερο είναι γραμμένο σε Ρε ύφεση μείζονα σε 6/8, με το δεύτερο να έχει εμφανιστεί μερικές φορές και στη μοντέρνα ποπ κουλτούρα όπως σε ταινίες και σειρές. Τα δύο νυχτερινά μαζί περίπου διαρκούν λίγο περισσότερο από 12 λεπτά. 

## Παραπομπές


## Εξωτερικοί σύνδεσμοι
* [Τα Νυχτερινά Op, 27](https://imslp.org/wiki/Nocturnes,_Op.27_(Chopin,_Frederic)) στο IMSLP.org

*27
Κατηγορία:Συνθέσεις του 1836
Κατηγορία:Συνθέσεις σε Ντο δίεση ελάσσονα
Κατηγορία:Συνθέσεις σε Ρε ύφεση μείζονα
Κατηγορία:Μουσική με αφιέρωση
Τεκές Χασάν Μπαμπά

Ο **Τεκές Χασάν Μπαμπά** () είναι πρώην τεκές (οίκος συγκεντρώσεων δερβίσηδων) στην Κοιλάδα των Τεμπών, στην Ελλάδα.

Ο τεκές είναι μεγάλου μεγέθους κτιριακό συγκρότημα, σήμερα σε μεγάλο βαθμό ερειπωμένο, πλησίον του χωριού των Τεμπών Λάρισας, επί της όχθης του Ποταμού Πηνειού. Κατά την διάρκεια των βυζαντινών χρόνων, ο οικισμός του Λυκοστομίου βρισκόταν στην συγκεκριμένη τοποθεσία, αλλά ο σύγχρονος οικισμός αναπτύχθηκε περιμετρικά του τεκκέ. Έως τον 20ό αιώνα δε ήταν γνωστός ως «Μπαμπά» εκ του ιδρυτή του τεκέ, Χασάν Μπαμπά.

Μετά τον θάνατό του, ο Χασάν Μπαμπά έγινε γνωστός ως θαυματουργός, ενώ ο τεκές κατέστη τόπος προσκυνήματος για πιστούς ανά την Οθωμανική Αυτοκρατορία, ιδιαίτερα για γυναίκες οι οποίες επιθυμούσαν να τεκνοποιήσουν, καθώς και παιδιά τα οποία αδυνατούσαν να περπατήσουν. Ένα μεγάλου μεγέθους μοναστηριακό συγκρότημα των Μπεκτασήδων αναπτύχθηκε περιμετρικά του τουρμπέ (μαυσωλείου) του ιδρυτή του, συμπεριλαμβανομένου ενός τετράγωνου σχήματος τζαμιού με μιναρέ, καταλύματα για τους δερβίσηδες και τους προσκυνητές, καθώς και μεγάλου μεγέθους μαγειρεία.

Κύρια σωζόμενη κατασκευή είναι ο τουρμπές, τετράγωνου σχήματος κατασκευή με διαστάσεις 59&nbsp;μ. μάκρος και 9&nbsp;μ. ύψος. Καλύπτεται από πλίνθινο θόλο, υποστηριζόμενο από οκταγωνικού σχήματος τύμπανο και επικαλυμμένο με φύλλα μόλυβδου. Αρχικώς, διέθετε προστώο καλυμμένο από τρεις μικρού μεγέθους θόλους, ωστόσο κατέρρευσε το 1930, έπειτα από την αφαίρεση των μαρμάρινων κιονόκρανων των κιόνων του. Αρχικώς, το εσωτερικό του ήταν επικαλυμμένο από κονίαμα, διακοσμημένο με επιγραφές προερχόμενες από το Κοράνι, οι οποίες έχουν τμηματικά διατηρηθεί, καθώς και φυτικά μοτίβα σε λευκό και μαύρο φόντο. Ο τουρμπές χρονολογείται στα τέλη του 14ου και στις αρχές του 15ου αιώνα, ενώ ένα τετράγωνου σχήματος παράρτημα επί της ανατολικής πλευράς του χρονολογείται στα τέλη του 17ου αιώνα. Το κτίριο των μαγειρείων επίσης σώζεται, ενώ το μεγαλύτερο μέρος της γειτονικής περιοχής έχει παραχωρηθεί στο χωριό των Τεμπών για χρήση ως κοιμητήριο, ή έχει μετατραπεί σε χωράφια. Τα ερείπια του τζαμιού, του οποίου η εμφάνιση είναι γνωστή μέσω σχετικής απεικόνισης από τον Έντουαρντ Ντόντουελ, ευρίσκονται στα βορειοδυτικά του τουρμπέ.
Από το 1987, ο τουρμπές τελεί υπό την αρμοδιότητα της 7ης Εφορείας Βυζαντινών Αρχαιοτήτων, σχέδια για την πλήρη αναστήλωση του μνημείου τέθηκαν σε εφαρμογή το 2009. Το 2018 ξεκίνησαν περιορισμένης έκτασης  αναστηλωτικά έργα για την υποστήριξη της κατασκευής. Τελικά, το Δεκέμβριο του 2021 έγινε εκ νέου έναρξη συστηματικών πια εργασιών, οι οποίες αναμένεται να ολοκληρωθούν στα τέλη του 2023. Μία σειρά νέων στοιχείων ήρθαν στο φως, όπως η χρήση του μεταγενέστερου ανατολικού προσκτίσματος – προθαλάμου ως στεγασμένου νεκροταφείου, ενώ τεκμηριώθηκε και η αρχική μορφή της μνημειακής εισόδου του με το κιονοστήρικτο προστώο. Η πρόσβαση δεν είναι ακόμη ανοιχτή στο κοινό. 

## Παραπομπές


## Επιπλέον βιβλιογραφία
* 

Κατηγορία:Κτίρια και κατασκευές στην Περιφερειακή Ενότητα Λάρισας
Κατηγορία:Μπεκτασικοί τεκέδες
Κατηγορία:Θρησκευτικά κτίρια του 16ου αιώνα
Κατηγορία:Οθωμανική αρχιτεκτονική στη Θεσσαλία
Λευτέρης Χουτεσιώτης

Ο **Λευτέρης Χουτεσιώτης** (20 Ιουλίου 1994) είναι Έλληνας επαγγελματίας ποδοσφαιριστής, ο οποίος αγωνίζεται ως τερματοφύλακας για τον Ατρόμητο.

## Σταδιοδρομία σε συλλόγους

### Ολυμπιακός
Έκανε το ντεμπούτο του στο Πρωτάθλημα Ελλάδας σε έναν αγώνα εναντίον του Πανθρακικού στις 3 Απριλίου 2016.  Στις 18 Μαΐου 2018, ο Χουτεσιώτης ανανέωσε το συμβόλαιο του με τον Ολυμπιακό για δύο ακόμα χρόνια. Έκανε μόνο επτά επίσημες εμφανίσεις με τον Ολυμπιακό τα τελευταία τρία χρόνια. Το καλοκαίρι του 2019 έμεινε ελεύθερος από τον Ολυμπιακό, καθώς δεν ανανεώθηκε το συμβόλαιο του.

### ΠΑΣ Γιάννινα
Στις 9 Σεπτεμβρίου 2019, υπέγραψε στον ΠΑΣ Γιάννινα της Super League 2.

### Άρης Θεσσαλονίκης
Στις 20 Ιουνίου 2023, υπέγραψε μονοετές συμβόλαιο συνεργασίας με τον Άρη Θεσσαλονίκης.

### Ατρόμητος
Στις 17 Ιουνίου 2024, υπέγραψε διετές συμβόλαιο με τον Ατρόμητο.

## Εθνική ομάδα
Ο Χουτεσιώτης αγωνίστηκε στις «μικρές» Εθνικές Ελλάδας Κ18 (2 συμ.), Κ19 (4 συμ.) και Κ21 (4 συμ.).

## Διακρίσεις

; Ολυμπιακός

* Πρωτάθλημα Ελλάδας (4): 2013-14, 2014-15 , 2015-16 , 2016-17

* Κύπελλο Ελλάδος (1): 2014-15 . Φιναλίστ: 2015-16
**ΠΑΣ Γιάννινα**

* Σούπερ Λιγκ 2 (1): 2019-20

## Παραπομπές


## Εξωτερικοί σύνδεσμοι
* Προφίλ στο superleaguegreece.net
* Προφίλ στο Transfermarkt.com

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ελλάδας Κ18
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ατρόμητου Αθηνών
Νυχτερινά (Σοπέν)

Τα **Νυχτερινά** (*Nocturnes*) του Φρεντερίκ Σοπέν αποτελούνται από συνολικά 21 έργα, τα οποία γράφτηκαν μεταξύ το 1827 και το 1846. Το σύνολο αυτό των έργων του Σοπέν θεωρούνται μία από τις πιο εξαίσιες δουλείες για σόλο πιάνο, ενώ κατέχουν και προεξέχουσα θέση στο παγκόσμιο ρεπερτόριο πιάνου. Αν και ο Σοπέν, δεν ήταν αυτός που δημιούργησε το εν λόγω μουσικό είδος (νυχτερινό), ήταν εκείνος που έκανε το έκανε δημοφιλές αλλά και που εξέλιξε την ιδέα του Ιρλανδού συνθέτη Τζον Φιλντ.

Από το πρώτο έως και το δέκατο όγδοο, δημοσιεύτηκαν όλα κατά τη διάρκεια που ο συνθέτης βρισκόταν εν ζωή, σε σετ των 2 ή των 3. Παρόλα αυτά, το 19ο και το 20ο, γράφτηκαν πριν από όλα, κι ενώ βρισκόταν ακόμα στην Πολωνία, δημοσιεύτηκαν μετά θάνατον. Το 21ο δεν θεωρούνταν νυχτερινό, όμως μετά από τη δημοσίευσή του το 1870, συμπεριλήφθηκε κι αυτό στον κύκλο των νυχτερινών.

Οι κλίμακες των νυχτερινών του Σοπέν διαφέρουν, όμως σχεδόν όλα ακολουθούν την κλασσική τριαδική φόρμα, διαθέτοντας όλα μία μελαγχολική διάθεση, και μία μελωδία που ακούγεται καθαρά επάνω σε απαλά αρπέζ και συγχορδίες. Πέρα από τα 21 που αναφέρθηκαν παραπάνω, υπάρχει και το Νυχτερινό *oublié*, το οποίο όμως αν και αναφέρεται ως ένα από τα νυχτερινά του Σοπέν, είναι έργο του οποίου η προέλευση αμφισβητείται.

## Παραπομπές


## Εξωτερικοί σύνδεσμοι

* Detailed study guide of Chopin's nocturnes, with sheet music and recordings
* Piano Society  – many online recordings
* [ All Music Guide – Nocturnes for Piano]
* Vancouver Chopin Society – brief analysis of each
* An Examination of the Composer's Interpretive Indications, analysis of selected nocturnes
Κομπότ

μικρογραφία|Κομπότ. Περιέχει μήλα, σταφύλια, νερό και μέλι.
Το **κομπότ** *(προφέρεται κομ-πότ)* είναι μη αλκοολούχο γλυκό ποτό σλαβικής προέλευσης, το οποίο μπορεί να σερβιριστεί ζεστό ή κρύο, αναλόγως την παράδοση και την εποχή. Λαμβάνεται ύστερα από το βράσιμο φρούτων όπως φράουλες, βερίκοκα, ροδάκινα, μήλα, ραβέντι, φραγκοστάφυλα ή βύσσινα σε μεγάλο όγκο νερού, συχνά μαζί με ζάχαρη ή σταφίδες, ως πρόσθετα γλυκαντικά. Μερικές φορές διαφορετικά καρυκεύματα όπως βανίλια ή κανέλα προστίθενται για επιπλέον γεύση, ειδικά το χειμώνα, όταν συνήθως σερβίρεται ζεστό. 

## Κομπότ
Το κομπότ είναι μέρος της γαστρονομικής κουζίνας πολλών χωρών της Κεντρικής, Ανατολικής, Νοτιοανατολικής και Βόρειας Ευρώπης, όπως η Αλβανία, η Αρμενία, το Αζερμπαϊτζάν, η Λευκορωσία, η Τσεχία,  η Ουκρανία, η Ρωσία, η Πολωνία, η Βουλγαρία, η Βοσνία και Ερζεγοβίνη, η Λιθουανία, η Λετονία, η Φινλανδία, η Εσθονία, η Ουγγαρία, η Σλοβενία, η Κροατία, η Βόρεια Μακεδονία, η Σερβία, το Μαυροβούνιο, το Κοσσυφοπέδιο, η Σλοβακία, η Μολδαβία, η Αυστρία και η Ρουμανία, καθώς χωρών όπως το Ιράν, το Τατζικιστάν και η Τουρκία*.* Το κομπότ ήταν ένας ευρέως διαδεδομένος τρόπος διατήρησης φρούτων τη χειμερινή περίοδο στις χώρες της Κεντρικής και Ανατολικής Ευρώπης. Το 1885, η Λουτσίνα Τσβιερτσακιεβιτσόβα έγραψε σε ένα βιβλίο συνταγών πως το κομπότ διατηρούσε τα φρούτα τόσο καλά, που φαίνονταν σαν φρέσκα. Το κομπότ ήταν ακόμα δημοφιλές στη δεκαετία του '70. Είναι ακόμα δημοφιλές σε πολλές χώρες της Κεντρικής Ασίας, όπως το Ουζμπεκιστάν και το Κιργιζιστάν, καθώς και στην Τσεχία, την Πολωνία, την Ουγγαρία, τη Σλοβακία, τη Ρουμανία και σε άλλες χώρες της Κεντρικής και Ανατολικής Ευρώπης, όπως η Βουλγαρία, η Λευκορωσία, η Ουκρανία και η Ρωσία.  Δεκάδες συνταγές μπορείτε να βρείτε στο πολωνικό βιβλίο συνταγών *Kuchnia Polska(Πολωνική Κουζίνα)*. 

Η κατανάλωση του κομπότ άρχισε να μειώνεται από τη δεκαετία του '80. Με το τέλος των κουπονιών συσσιτίου σε πολλές χώρες της Κεντρικής και Ανατολικής Ευρώπης, το κομπότ έχει αντικατασταθεί από χυμούς φρούτων, αναψυκτικά και μεταλλικό νερό. 

## Ουζβάρ
Το Ουζβάρ είναι ένα παρόμοιο ποτό, παρασκευασμένο από διάφορα αποξηραμένα φρούτα και μερικές φορές γλυκά μούρα με μέλι ή ζάχαρη. 

## Παραπομπές


## Eξωτερικοί σύνδεσμοι
* Συνταγή κομπότ μήλου-μούρων
* Συνταγή κομπότ αποξηραμένων φρούτων (Uzvar)
* Συνταγή κομπότ κερασιών στο cheatsub.com 

Κατηγορία:Γλυκά
Κατηγορία:Πιάτα φρούτου
Κατηγορία:Ρουμάνικη κουζίνα
Κατηγορία:Σερβική κουζίνα
Κατηγορία:Σλαβική κουζίνα
Κατηγορία:Ρωσική κουζίνα
Κατηγορία:Πολωνική κουζίνα
Κατηγορία:Τσέχικη κουζίνα
Κατηγορία:Βουλγαρική κουζίνα
Κατηγορία:Κουζίνα Βοσνίας και Ερζεγοβίνης
Κατηγορία:Κροατική κουζίνα
Κατηγορία:Ουκρανική κουζίνα
Κατηγορία:Μολδαβική κουζίνα
Κατηγορία:Σλοβενική κουζίνα
Κατηγορία:Ουγγρική κουζίνα
Κατηγορία:Σοβιετική κουζίνα
Κατηγορία:Μαυροβουνιακή κουζίνα
Αμπντουλραχμάν Αλ-Φεϊχάν

Ο **Αμπντουλραχμάν Αλ-Φεϊχάν** είναι Κουβεϊτιανός αθλητής της σκοποβολής. Συμμετείχε στο αγώνισμα του τραπ στους Θερινούς Ολυμπιακούς Αγώνες 2016, συμμετέχοντας με τους Ανεξάρτητους Ολυμπιακούς Αθλητές. Στο Παγκόσμιο Πρωτάθλημα Σκοποβολής 2018 κατέκτησε το χρυσό μετάλλιο στο ομαδικό τράπ ανδρών με την ομάδα του Κουβέιτ, και το χάλκινο μετάλλιο στο αγώνισμα του ατομικού τραπ, παίρνοντας έτσι την πρόκριση για τους Θερινούς Ολυμπιακούς Αγώνες 2020.

## Παραπομπές

## Εξωτερικοί σύνδεσμοι

* Αμπντουλραχμάν Αλ-Φεϊχάν, Διεθνής Ομοσπονδία Αθλητικής Σκοποβολής
* 
* 

Κατηγορία:Κουβεϊτιανοί αθλητές της σκοποβολής
Μοσχίων

Ο **Μοσχίων** (3ος αιώνας π.Χ.) ήταν Αθηναίος τραγικός ποιητής. Τίποτα δεν είναι γνωστό για τη ζωή του, ενώ πιθανότατα έζησε στο δεύτερο μισό του 3ου αιώνα π.Χ. Τρεις τίτλοι και μερικά αποσπάσματα των έργων του σώζονται από τον Στοβαίο. 

Έγραψε την τραγωδία «Τήλεφος» και δύο ιστορικά έργα: την τραγωδία «Θεμιστοκλῆς», από την οποία έχει σωθεί ένα σπάραγμα τριών γραμμών, και την ονομαζόμενη «Φεραῖοι» που ασχολούνταν με το θάνατο του Αλέξανδρου, του σκληρού τυράννου των Φερών. Επίσης, σώζονται 33 γραμμές μιας ομιλίας από ένα ανώνυμο έργο που ασχολείται με την ιστορία της ανθρώπινης προόδου. Σε αυτό το κομμάτι, δηλώνει ότι οι άνθρωποι ζούσαν αρχικά σαν ζώα, χωρίς σπίτια ή τεχνολογία και χωρίς νόμους. Με την πάροδο του χρόνου εισήχθη η γεωργία, το μαγείρεμα, το κρασί, τα σπίτια και οι πόλεις, ο πολιτισμός γεννήθηκε και οι άνθρωποι άρχιζαν να θάβουν τους νεκρούς τους έτσι ώστε να μην καταλήγουν στον κανιβαλισμό αυτών. Αποτελεί αληθοφανής υπόθεση η θέση ορισμένων φιλόλογων που αποδίδουν αυτό το απόσπασμα στην τραγωδία «Φεραῖοι».

## Παραπομπές


Κατηγορία:Αρχαίοι Έλληνες ποιητές
Νικολό Σαγκρέντο

Ο **Νικολό Σαγκρέντο** (, 8 Δεκεμβρίου 1606 - 14 Αυγούστου 1676) ήταν Δόγης της Βενετίας (6 Φεβρουαρίου 1675 - 14 Αυγούστου 1676). Δεν είναι γνωστά πολλά γεγονότα για την περίοδο που ήταν δόγης, η Δημοκρατία της Βενετίας προσπαθούσε να ανακάμψει αφού ο Μεγάλος Κρητικός Πόλεμος με την Οθωμανική Αυτοκρατορία τελείωσε την εποχή του προκατόχου του. 

## Βιογραφία
### Νεανικά χρόνια
Ο Νικολό Σαγκρέντο ήταν γιος του Ζαχαρία Σαγκρέντο και της Πάολας Φόσκαρι, η σταδιοδρομία του αμαυρώθηκε από την συμπεριφορά του πατέρα του ο οποίος συμμετείχε τον Μάιο του 1630 στον Πόλεμο Διαδοχής της Μάντοβας και εγκατέλειψε την μάχη. Ο Νικολό δεν μπόρεσε ύστερα από αυτό το περιστατικό να ξεκινήσει την πολιτική του σταδιοδρομία με προοπτικές.
Η οικογένεια του στην συνέχεια κατόρθωσε με πολλά μέλη της να πάρει σημαντικές διακρίσεις στον Κρητικό Πόλεμο, αυτό βοήθησε τον ίδιο να συμμετέχει σε πολλές πρεσβείες για λογαριασμό της Βενετίας και τελικά διορίστηκε Πραίτορας στην Βασιλική του Αγίου Μάρκου.

### Δόγης της Βενετίας
Ο Ντομένικο Β΄ Κονταρίνι πέθανε υπέργηρος (14 Αυγούστου 1676) και ο Νικολό Σαγκρέντο εξελέγη νέος Δόγης της Βενετίας (6 Φεβρουαρίου 1676), γιόρτασε την εκλογή του με πολλές εκδηλώσεις και πανηγύρια, αυτό ήταν η μοναδική πληροφορία για την περίοδο που κυβέρνησε. Το 1675 γιόρτασε με πανηγυρικές εκδηλώσεις τον γάμο της πόλης με την θάλασσα, παραδοσιακή γιορτή στην Βενετία που κρατούσε πολλούς αιώνες. Πέθανε ύστερα από τρεις μέρες σε αναισθησία (14 Αυγούστου 1676).

## Δείτε επίσης
* Δόγηδες της Βενετίας

## Παραπομπές


## Εξωτερικοί σύνδεσμοι
* 

Κατηγορία:Δόγηδες της Βενετίας
Η διεκδίκηση των δικαιωμάτων της γυναίκας

***Οι διεκδικήσεις των δικαιωμάτων των γυναικών: με τις πολιτικές και ηθικές κριτικές στα υποκείμενα*** (*Μια Δικαίωση των Δικαιωμάτων της Γυναίκας: με Στενώσεις σε [[Πολιτική ορθότητα|Πολιτικά]] και [[Ηθικά δικαιώματα|Ηθικά]] Θέματα*, γραμμένο από μια αγγλίδα φεμινίστρια του δέκατου όγδοου αιώνα, Μαίρη Γουόλστονκραφτ, είναι ένα από τα πρώτα έργα της φεμινιστικής φιλόσοφίας. Σε αυτό το έργο, η συγγραφέας απαντά σε εκείνους τους διανοούμενους, πολιτικούς και εκπαιδευτικούς της εποχής που είχαν αρνηθεί την εκπαίδευση των γυναικών.

## Σύνοψη
Η συγγραφέας είναι τις άποψης ότι οι γυναίκες πρέπει να έχουν την κατάλληλη κατάρτιση και μια θέση στις κοινωνίες, υποστηρίζοντας ότι οι γυναίκες είναι απαραίτητες για τα έθνη, λόγω της συνεισφοράς τους στην εκπαίδευση των παιδιών και για την τακτική και συνεχή στήριξη που προσφέρουν στους συζύγους τους, πέραν και πάνω του συζυγικού τους καθήκον. 
Αντί να θεωρούμε τις γυναίκες σαν αντικείμενα εξωραϊσμού για την κοινωνία μέσω της ανδρικής ιδιοκτησίας και κτήσης ή προϊόντα ανταλλαγής και κτήσης μέσω του γάμου, η Γουόλστονκραφτ έχει τη θέση ότι οι γυναίκες είναι ανθρώπινα όντα που δικαιούνται τα ίδια θεμελιώδη δικαιώματα με τους άνδρες.

## Ιστορία
Θεωρείται θεμελιώδης στην ιστορία του φεμινισμού. Για πρώτη φορά μια γυναίκα γράφει για την κατάσταση των γυναικών, με πλήρη συνείδηση ότι μια αλλαγή του φεμινιστικού ρόλου, δεν μπορεί να εξαρτάται από τις καλές προσωπικές σχέσεις μεταξύ των δύο φύλων, αλλά εξαρτάται κυρίως από τα κοινωνικά, πολιτικά και εκπαιδευτικά δικαιώματα, που θα πρέπει να αναγνωρίζονται και για το θηλυκό γένος. Το έργο διαδόθηκε από τον Σαρλ-Μωρίς ντε Ταλλεϋράν-Περιγκόρ όπου το 1791 του ζητήθηκε να γράψει για τα *Δικαιώματα των γυναικών* στη γαλλική εθνοσυνέλευση, ο οποίος δήλωσε ότι οι γυναίκες θα πρέπει να λαμβάνουν μόνο οικιακή εκπαίδευση. Το σχόλιο του πάνω στη συγκεκριμένη υπόθεση αφορά την αρχή μιας ευρείας επίθεσης εναντίον των ένφυλων κανόνων της εποχής του όπου κατηγορούσε τους άνδρες ότι αποθαρρύνουν τις γυναίκες να διεκδικήσουν τα δικαιώματά τους. Η Γουόλστονκραφτ έγραψε τα δικαιώματα της γυναίκας σε σύντομο χρονικό διάστημα, με σκοπό να απαντήσει άμεσα στις τότε εξελίξεις. Στη συνέχεια, έδειξε την πρόθεσή της να γράψει ένα δεύτερο τόμο πιο θεωρητικό, ωστόσο, πέθανε πριν να συμπληρώσει το 2ο τόμο.

## Παραπομπές


Κατηγορία:Δικαιώματα των γυναικών
Κατηγορία:Μη μυθοπλαστικά βιβλία
Δημογραφία της Μάλτας

Το λήμμα αυτό αναφέρεται στα δημογραφικά χαρακτηριστικά του πληθυσμού της (Μάλτας),συμπεριλαμβανομένης της πυκνότητας του πληθυσμού, της εθνικότητας, των θρησκευτικών πεποιθήσεων και άλλων πτυχών του πληθυσμού.

## Χαρακτηριστικά
Η Μάλτα είναι η πιο πυκνοκατοικημένη χώρα στην Ε.Ε. και μία από τις πιο πυκνοκατοικημένες χώρες στον κόσμο, με περίπου 1.265 κατοίκους ανά τετραγωνικό χιλιόμετρο (3.000 ανά τετραγωνικό μίλι). Η τελευταία απογραφή (που διεξάγεται κάθε 10 χρόνια) πραγματοποιήθηκε το 2011.

Κατοικειμένη από τους προϊστορικούς χρόνους, η Μάλτα έγινε αποικία πρώτα των Ελλήνων της Σικελίας. Εν συνεχεία, Φοίνικες, Ρωμαίοι, Βυζαντινοί, Άραβες, Νορμανδοί, Σικελοί, Ισπανοί, Γάλλοι και Βρετανοί επηρέασαν τη μαλτέζικη κουλτούρα και τον τρόπο ζωής των κατοίκων σε διάφορους βαθμούς.

Ο Ρωμαιοκαθολικισμός είναι βάση του Συντάγματος η επίσημη θρησκεία της Μάλτας, ενώ φαίνεται να τον ασπάζεται το 98% των Μαλτέζων. Ωστόσο, η πλήρης ελευθερία συνείδησης και η ελευθερία της λατρείας είναι εγγυημένες και πολλές θρησκείες έχουν τόπους λατρείας στη χώρα (μικρές ωστόσο ομάδες, που αποτελεούν συνολικά το 2% του πληθυσμού).

Η Μάλτα διαθέτει δύο επίσημες γλώσσες, τη μαλτεζική γλώσσα (μια σημιτική γλώσσα που προέρχεται από τα σικελοαραβικά και επηρεάστηκε έντονα από τα σικελικά και τα ιταλικά) και την αγγλική. Και οι δύο γλώσσες είναι υποχρεωτικές ως προς την εκμάθησή τους στην πρωτοβάθμια και δευτεροβάθμια εκπαίδευση. Ένα μεγάλο μέρος του πληθυσμού μιλάει επίσης την ιταλική γλώσσα, η οποία μέχρι το 1936 ήταν η εθνική γλώσσα της Μάλτας. Το ποσοστό αλφαβητισμού φθάνει στο 93%, σε σύγκριση με το 63% του 1946. Η εκπαίδευση είναι υποχρεωτική μέχρι την ηλικία των 16 ετών.

### Ηλικιακή κατανομή
Από το 2000, η μεταβολή της ηλικιακής σύνθεσης προς έναν πιο γηρασμένο πληθυσμό ξεκίνησε να γίνεται ιδιαίτερα αισθητή. Στην πραγματικότητα, ο μέσος όρος ηλικίας του πληθυσμού της Μάλτας αυξήθηκε από 38,5 το 2005 σε 40,5 το 2011. Αυτό οφείλεται στην αύξηση του αριθμού των ατόμων ηλικίας 55 ετών και άνω, σε συνδυασμό με τη μείωση του αριθμού των ατόμων κάτω των 25 ετών. Ο μέσος όρος σε Γκόζο και Κομίνο (41,6 έτη) ήταν υψηλότερος από αυτόν που παρατηρήθηκε στο νησί της Μάλτας. Τα άτομα ηλικίας άνω των 65 ετών αντιπροσώπευαν το 16,3% του συνολικού πληθυσμού το 2011, σε σύγκριση με το 13,7% το 2005. Αντίθετα, τα άτομα ηλικίας 14 ετών και κάτω αποτελούσαν το 14,8% του πληθυσμού το 2011, έναντι του 17,2% το 2005.

### Μεταναστευτικό υπόβαθρο και ξένες εθνικότητες
**Ξένοι υπήκοοι στη Μάλτα**

Tο 2016 και το 2017 ο αριθμός των επιλεγμένων ομάδων αλλοδαπών (μη υπηκόων Μάλτας) στη Μάλτα ήταν ως εξής:

*(Ο κατάλογος αυτός δεν περιλαμβάνει αλλοδαπούς που απέκτησαν μαλτέζικη ιθαγένεια και αλλοδαπούς χωρίς νόμιμη άδεια παραμονής.)*

## Παραπομπές

Κατηγορία:Μάλτα